1. ΝΟΜΟΣ υπ’ αριθ. 4111 της 20/26 Μαρτ. 1929 Περί προστασίας και προαγωγής του εμπορίου του ερυθρού πεπέρεως Αλμωπίας (Καρατζόβης). Άρθρ.1.-Προς προστασίαν και προαγωγήν του εμπορίου του ερυθρού πεπέρεως της παραγωγής της περιφερείας Αλμωπίας (Καρατζόβης), συνιστάται εν Αρδέα ειδική οργάνωσις υπό τίτλον «κεντρικόν γραφείον ερυθρού πεπέρεως Καρατζόβης». Η οργάνωσις αύτη αποτελεί νομικόν πρόσωπον και υπάγεται εις το υπουργείον (Εθνικής Οικονομίας). Με την παρ. Ι άρθρ. ΙΙ Νόμ. 1697/27-28 Απρ. 1987 (ΦΕΚ Α 57) (διόρθ. σφαλμ. στο ΦΕΚ Α΄ 94/16 Ιουν. 1987) (Τόμ. 16, σελ. 50,277) καταργήθηκε το Κεντρικό Γραφείο Ερυθρού Πεπέρεως που είχε συσταθεί με το άνω άρθρ. Ι. Επίσης με τις παρ. 2, 3 και 4 του ίδιου άρθρ. ΙΙ καθορίζονται η τύχη του προσωπικού και τα περιουσιακά στοιχεία του. Άρθρ.9.-Συνιστάται εν Αρδέα, Αψάλλω (Δραγουμανίτση) και Όρμα (Τρισίνω) ανά εις σταθμός ελέγχου και σημάνσεως ερυθρού πεπέρεως Αλμωπίας. Οι σταθμοί ούτοι υπάγονται αμέσως εις το κεντρικόν γραφείον ερυθρού πεπέρεως Καρατζόβης, το οποίον και βαρύνει η δαπάνη αυτών. Δια Δ/τος του επί της Εθνικής Οικονομίας υπουργού, μετά σύμφωνον γνωμοδότησιν του κεντρικού γραφείου, δύνανται να συσταθώσιν όμοιοι σταθμοί και εις άλλα κέντρα της επαρχίας Αλμωπίας. Άρθρ.10.-Ειδικός κανονισμός, συντασσόμενος υπό του κεντρικού γραφείου και εγκρινόμενος δια Δ/τος, θέλει κανονίσει τα αφορώντα την λειτουργίαν των σταθμών σημάνσεως και το προσωπικόν αυτών. Άρθρ.11.-Άμα τη εγκρίσει του ανωτέρω κανονισμού συνιστάται εις την έδραν εκάστου σταθμού, δια πράξεως του κεντρικού γραφείου ερυθρού πεπέρεως Καρατζόβης, ανακοινουμένης εις το πρωτοδικείον Εδέσσης, ανά μία διαιτητική επιτροπή εξ ενός προέδρου και δύο μελών, πάντων κατά προτίμησιν ειδικών ως προς το ερυθρόν πέπερι. Η θητεία αυτών ορίζεται ετησία. Το αξίωμα είναι τιμητικόν και άμισθον. Άρθρ.12.-Αι διαιτητικαί επιτροπαί καλούνται υπό των προέδρων αυτών και αποφαίνονται εντός 48 ωρών επί πάσης αμφισβητήσεως παντός ενδιαφερομένου, ιδία δε των αποτελούντων ταύτας, των σταθμών ελέγχου και σημάνσεως και των αρχών, ως προς την ακριβή τήρησιν των διατάξεων του παρόντος επί του προσαγομένου εν τοις σταθμοίς ελέγχου και σημάνσεως προς σήμανσιν ερυθρού πεπέρεως, υποχρεούμενοι εν περιπτώσει εξακριβώσεως παραβάσεώς τινος να συντάξωσι και διαβιβάσωσιν εντός της ανωτέρω προθεσμίας των 48 ωρών έκθεσιν προς τον αρμόδιον εισαγγελέα όπως επιληφθή της υποθέσεως. Οι δε σταθμοί ελέγχου και σημάνσεως υποχρεούνται εν τοιαύτη περιπτώσει να κρατήσωσι το προσαχθέν ερυρθόν πέπερι. Άρθρ.13.-Το κεντρικόν γραφείον ερυθρού πεπέρεως Καρατζόβης δεν υπόκεινται εις φόρους και παντός είδους τέλη. 16.Ξ.γ.1 Ερυθρό Πιπέρι Άρθρ.14.-Πάσα παράβασις των διατάξεων του παρόντος τιμωρείται δια φυλακίσεως 6 μηνών και χρηματικής ποινής 10.000 και εν υποτροπή μέχρι του διπλασίου. Το τρίτον της καταγινωσκομένης ποινής επιδικάζεται εις τον καταδώσαντα την παράβασιν, το δε υπόλοιπον εις το κεντρικόν γραφείον. Επί πλέον το ερυθρόν πέπερι κατάσχεται και εν περιπτώσει μεν νοθείας καταστρέφεται, εν περιπτώσει δε αποπείρας λαθραίας εξαγωγής εκποιείται υπέρ του κεντρικού γραφείου. Άρθρ.15.-Άμα τη συστάσει των σταθμών ελέγχου και σημάνσεως καταργείται το Ν.Δ. της 28 Ιουν. 1923 «περί εξελέγξεως κλπ.», καθώς και αι επί τη βάσει αυτού εκδοθείσαι πράξεις. Το ταμείον και αρχείον του γραφείου του καταργουμένου Ν.Δ/τος περιέρχονται εις το κεντρικόν γραφείον ερυθρού πεπέρεως Καρατζόβης. Άρθρ.16.-Δια Δ/τος, εκδιδομένου τη προτάσει του επί της Εθνικής Οικονομίας υπουργού, δύναται να επεκταθή η ισχύς των διατάξεων του παρόντος και επί του ερυθρού πεπέρεως παραγωγής των περιφερειών Εδέσσης και Γιαννιτσών. Δια του αυτού ή μεταγενεστέρου Δ/τος δύναται να ορισθή ότι η μεν παραγωγή της περιφερείας Εδέσσης θα σημαίνεται δια των λέξεως «ερυθρόν πέπερι Εδέσσης τύπου Καρατζόβης», η δε παραγωγή της περιφερείας Γιαννιτσών δια των λέξεων «ερυθρόν πέπερι Γιαννιτσών τύπου Καρατζόβης», οπότε εκτός των απαγορεύσεων του άρθρ. 8 του παρόντος θ’ απαγορεύεται επί πλέον η από μιας εις άλλην των περιφερειών, εφ’ ων θα ισχύση το παρόν, μεταφορά του ερυθρού πεπέρεως παραγωγής εκάστης αυτών. Και η μεν παραγωγή της περιφερείας Εδέσσης θα ελέγχεται και σημαίνεται υπό σταθμού συσταθησομένου εν Εδέσση, η δε παραγωγή Γιαννιτσών υπό σταθμού συσταθησομένου εν Γιαννιτσοίς. Εν περιπτώσει εφαρμογής του παρόντος άρθρου, θα μετέχωσι της επιτροπής του γραφείου ερυθρού πεπέρεως Καρατζόβης ανά εις έμπορος ερυθρού πεπέρεως εκάστης περιφερείας, εφ’ ης θέλει εφαρμοσθή, υποδεικνυόμενος υπό του οικείου εμπορικού συλλόγου. Άρθρ.2.-Ειδικώτεροι σκοποί του κεντρικού γραφείου ερυθρού πεπέρεως Καρατζόβης είναι: α)Ο έλεγχος της γνησιότητας του εξαγομένου εκ της ανωτέρω περιφερείας ερυθρού πεπέρεως και η σήμανσις των σάκκων, κυτίων και δοχείων εν γένει, εντός των οποίων περιέχεται τούτο. β)Η καθ’ ωρισμένους τύπους επεξεργασία και συσκευασία του προϊόντος και η επί τη βάσει των τύπων τούτων ελευθέρα εμπορία αυτού. γ)Η διαφήμησις και η εν γένει επέκτασις της καταναλώσεως αυτού. Άρθρ.3.-Ο τρόπος ελέγχου της γνησιότητος του εκ της ανωτέρω περιφερείας εξαγομένου ερυθρού πεπέρεως ορίζεται δι’ αποφάσεως της επιτροπής του κεντρικού γραφείου, η δε σήμανσις ενεργείται δια των λέξεων «ερυθρόν πέπερι Καρατζόβης» υπό των κατά το άρθρ. 9 του παρόντος σταθμών. Οι εμπορικοί τύποι επεξεργασίας και συσκευασίας του προϊόντος καθορίζονται δια Δ/των, εκδιδομένων τη προτάσει του επί της Εθνικής Οικονομίας υπουργού μετά σύμφωνον γνωμοδότησιν της επιτροπής του κεντρικού γραφείου. Πάσα δε παράβασις των ούτω τιθεμένων διατάξεων τιμωρείται με τας ποινάς του άρθρ. 14 του παρόντος. Η διαφήμησις και η εν γένει επέκτασις της καταναλώσεως αυτού ενεργείται δι’ αποφάσεων της επιτροπής του κεντρικού γραφείου. Άρθρ.4.-Το κεντρικό γραφείον ερυθρού πεπέρεως Καρατζόβης εκπροσωπείται υπό επιτροπής, απαρτιζομένης: 1)Εκ του Επάρχου Αλμωπίας. 2)Εκ του Προέδρου του συνδέσμου κοινοτήτων Αλμωπίας. 3)Εκ του υποδιευθυντού της χωροφυλακής. 4)Εκ του επόπτου του εποικισμού. 5)Εκ του προέδρου του εμπορικού συλλόγου. 6)Εκ δύο εμπόρων ερυθρού πεπέρεως, υποδεικνυομένων δι’ εν έτος υπό του διοικητικού συμβουλίου του εμπορικού συλλόγου Αρδέας εκ των μελών του συλλόγου. 7)Εκ δύο παραγωγών ερυθρού πεπέρεως, υποδεικνυομένων δι’ εν έτος υπό των συνεταιρικών οργανώσεων της επαρχίας Αλμωπίας, και εν ελλείψει τοιούτων οργανώσεων υπό του επάρχου Αλμωπίας. 8)Εκ των προέδρων δύο κοινοτήτων της επαρχίας Αλμωπίας, υποδεικνυομένων υπό του επάρχου Αλμωπίας, μετά γνωμοδότησιν του συνδέσμου κοινοτήτων Αλμωπίας. Το αξίωμα μέλους της επιτροπής είναι τιμητικόν και άμισθον. Πρόεδρος της επιτροπής ορίζεται ο έπαρχος Αλμωπίας, όστις ενεργεί και πάσας τας διοικητικάς, δικαστικάς και διαχειριστικάς πράξεις. Αντιπρόεδρος δε ο πρόεδρος του συνδέσμου κοινοτήτων Αλμωπίας, όστις αναπληροί εν παντί τον πρόεδρον, απόντα ή κωλυόμενον, αποχρώντως. Άρθρ.5.-Οργανικός κανονισμός, συντασσόμενος υπό της επιτροπής του κεντρικού γραφείου και εγκρινόμενος δια Δ/τος, θέλει κανονίσει πάντα τα αφορώντα την λειτουργίαν του κεντρικού γραφείου και το υπαλληλικόν και υπηρετικόν προσωπικόν αυτού. (Αντί για τη σελ. 897) Σελ. 897(α) Τεύχος Θ83-Σελ. 75 Ερυθρό Πιπέρι 16.Ξ.γ.1 Άρθρ.6.-Πόροι του κεντρικού γραφείου ερυθρού πεπέρεως είναι: 1)Εισφορά επιβαλλομένη επί της τιμής του προσαγομένου εις τους σταθμούς ελέγχου και σημάνσεως προς έλεγχον και σήμανσιν ερυθρού πεπέρεως. Η τιμή του ερυθρού πεπέρεως και το επί ταύτης ποσοστόν εισφοράς ορίζονται δια Δ/τος, μετά σύμφωνον γνωμοδότησιν της επιτροπής του κεντρικού γραφείου, κατά μήνα Ιούλιον εκάστου έτους και ισχύουσιν από 1 Αυγούστου μέχρι τέλους Ιουλίου του επομένου έτους. Δεν δύναται να ορισθή τιμή του ερυθρού πεπέρεως ανωτέρα της πραγματικής, ουδέ ποσοστόν ανώτερον του 4% επί της τιμής ταύτης. Δια του Δ/τος του καθορισμού της τιμής και της εισφοράς θέλει κανονισθή και ο τρόπος καταβολής και αποδόσεως της εισφοράς εις τον κεντρικόν γραφείον. 2)Δωρεαί, κληροδοτήματα, εισοδήματα εκ της περιουσίας αυτού. Άρθρ.7.-Η οικονομική χρήσις του κεντρικού γραφείου ορίζεται από (1 Απριλίου μέχρι τέλους Μαρτίου). Ο προϋπολογισμός και ο απολογισμός αυτού εγκρίνονται υπό του υπουργείου Εθνικής Οικονομίας. Άρθρ.8.-Απαγορεύεται: α)Η εντός της περιφερείας της επαρχίας Αλμωπίας μεταφορά ερυθρού πεπέρεως οιασδήποτε άλλης περιφερείας. β)Η συσκευασία του προς εξαγωγήν εκ της ανωτέρω περιφερείας προοριζομένου ερυθρού πεπέρεως εντός σάκκων, κυτίων και δοχείων εν γένει μη καινουργών. γ)Η νόθευσις του ερυθρού πεπέρεως της παραγωγής της ανωτέρω περιφερείας δι’ οιασδήποτε άλλης ουσίας και δ)Η εξαγωγή ερυθρού πεπέρεως εκ της ανωτέρω περιφερείας, εφ’ όσον δεν εξηλέγχθη πρότερον η γνησιότης αυτού κατά τον δι’ αποφάσεως της επιτροπής του κεντρικού γραφείου ορισθησόμενον τρόπον και εφ’ όσον οι σάκκοι, τα κυτία και δοχεία εν γένει, εντός των οποίων περιέχεται τούτο, δεν εσημάνθησαν μετά τον έλεγχο δια των λέξεων «ερυθρόν πέπερι Καρατζόβης» υπό των κατά το αμέσως κατωτέρω άρθρον σταθμών. Σελ. 898(α) Τεύχος Θ83-Σελ. 76